Legal Document

Category: 156

Text:
5. ΒΑΣΙΛΙΚΟΝ ΔΙΑΤΑΓΜΑ της 14/25 Αυγ. 1951 (ΦΕΚ Α΄ 237)  Περί του προσωπικού των Πρεβεντορίων. Έχοντες υπ’ όψιν: 1)Τα άρθρ. 4, 5 και 7 του Ν.Δ. 478/47 «περί Πρεβεντορίων», 2) Την από 18.10. 1950 σύμφωνον γνώμην του Συμβουλίου Προστασίας Μητρότητος και Παιδικής Ηλικίας και 3)Την υπ’ αριθ. 679/1950 γνωμοδότησιν του Συμβουλίου Επικρατείας, προτάσει του Ημετέρου επί της Κοινωνικής Προνοίας Υπουργού, απεφασίσαμεν και διατάσσομεν: Διακρίσεις Προσωπικού Άρθρ.1.-Ι.Το Προσωπικόν του Πρεβεντορίου διακρίνεται εις τρεις κατηγορίας: α)Διοικητικόν και Τεχνικόν. β)Επιστημονικόν και Νοσηλευτικόν. γ)Υπηρετικόν και Εργατικόν. ΙΙ.Ο αριθμός του αναγκαιούντος δι’ εκάστην κατηγορίαν και βαθμόν προσωπικού, καθορίζεται δια του εσωτερικού κανονισμού του Ιδρύματος, του προβλεπομένου υπό του άρθρ. 7 του Ν.Δ. 478/47. Βαθμολογική κατάταξις προσωπικού Άρθρ.2.-Ι.Το Διοικητικόν και Τεχνικόν υπαλληλικόν προσωπικόν αποτελούσι:     Δραχ. 1)Ο Διευθυντής επι βασικώ μισθώ 3.500 2)Ο Γραμματεύς-Λογιστής, επί βα- σικώ μισθώ ………………………. 2.500 3)Ο Διαχειριστής, επί βασικώ μι- σθώ ……………………………… 3.500 4)Ο Βοηθός-Λογιστού, επί βασικώ μισθώ ……………………………. 2.100 5)Ο Γραφεύς ή Δακτυλογράφος, επί βασ. μισθώ ………………………… 1.700 6)Η Διδασκάλισσα Τεχνικών, επί βασ. μισθώ ……………………….. 1.700 7)Η Παιδαγωγός επί βασικώ μισθώ 2.500 8)Η Αποθηκάριος επί βασικώ μι- σθώ ……………………………… 2.100 9)Η Ιματιοφύλαξ, επί βασικώ μι- σθώ …………………………….. 2.100 10)Η Παιδοκόμος, επί βασικώ μι- σθώ …………………………….. 2.100 11)Τεχνίτης, επί βασικώ μισθώ … 2.100 12)Σωφέρ, επί βασικώ μισθώ ….. 2.100 ΙΙ.Το Επιστημονικόν και Νοσηλευτικόν υπαλληλικόν προσωπικόν αποτελούσι:     Δραχ. 1)Ο Διευθυντής-Ιατρός (Ν.Δ. 478/ 47), επί διετεί συμβάσει δυναμένη ν’ ανανεωθή και επί αποζημιώσει επί βαθμώ και μισθώ ………………….. 5.500 2)Εσωτερικός ιατρός επί διετεί συμβάσει δυναμένη ν’ ανανεωθή και αποζημιώσει επί βασικώ μισθώ …… 4.800 νανεωθή και επί αποζημιώσει επί βασικώ μισθώ …………………… 4.100 4)Ο Εξωτερικός ιατρός επί διε- τεί συμβάσει δυναμένη ν’ ανανεωθή και επί αποζημιώσει επί βασικώ μι- σθώ ……………………………….. 3.500 5)Η Διευθύντρια-Επισκέπτρια α- δελφή (Ν.Δ. 478/47 άρθρ. 5), επί βασι- κώ μισθώ …………………………. 3.500 6)Επισκέπτρια αδελφή, επί βασικώ μισθώ …………………………….. 2.500 7)Η αδελφή νοσοκόμος τριετούς φοιτήσεως, επί βασικώ μισθώ ……. 2.500 8)Η αδελφή-Νοσοκόμος μονοετούς φοιτήσεως, επί βασικώ μισθώ ……. 1.700 9)Η αδελφή-Νοσοκόμος πρακτικής εξασκήσεως, επί βασικώ μισθώ …. 1.700 ΙΙΙ.Το υπηρετικόν και εργατικόν προσωπικόν αποτελούσι:       επί βασικώ μισθώ Δραχ. 1)Η μαγείρισσα …………………… 1.500 2)Η βοηθός μαγειρίσσης …….……. 1.300 3)Η τραπεζοκόμος ………………… 1.300 4)Η ράπτρια ……………………….. 1.300 5)Ο θυρωρός ……………………… 1.300 6)Ο νυκτοφύλαξ ………………….. 1.300 7)Ο κηπουρός …………………….. 1.300 8)Η πλύντρια ……………………… 1.300 9)Η καθαρίστρια ………………….. 1.300 IV.Ο βασικός μηνιαίος μισθός του προσωπικού των Πρεβεντορίων ορίζεται επί τη βάσει της υπ’ αριθ. 298188/1947 κοινής αποφάσεως απάντων των Υπουργών (ΦΕΚ 162 της 26.10.47, τεύχος Β΄) αναπροσαρμοζόμενος συμφώνως τω Α.Ν. 1538/1950 (ΦΕΚ 251 της 29.10.50, τεύχος Α΄). V.Το ανωτέρω προσωπικόν αφορά Πρεβεντόρια-Νομικά Πρόσωπα Δημοσίου Δικαίου και Ιδιωτικού Δικαίου. Η εκάστοτε αναπροσαρμογή της μισθοδοσίας και του προσωπικού των Πρεβεντορίων Ιδιωτικού Δικαίου γίνεται με βάσιν την μισθοδοσίαν του προσωπικού των Νομικών Προσώπων Δημοσίου Δικαίου. VI.Τα καθήκοντα του Υποδιευθυντού του Πρεβεντορίου, εν απουσία ή κωλύματι του  Διευθυντού, ασκεί δι’ αποφάσεως του Δ. Συμβουλίου εις των εσωτερικών υπαλλήλων του Ιδρύματος. Προσόντα Προσωπικού Ι.Διοικητικού και Τεχνικού υπαλληλικού προσωπικού Άρθρ.3.-1)Διευθυντής (Ν.Δ. 487/47 άρθρ. 5) διορίζεται εκπαιδευτικός πτυχιούχος Πανεπιστημίου, ή εν ελλείψει, Παιδαγωγικής ή Ακαδημίας Φυσικής Αγωγής, έχων τριετή τουλάχιστον προϋπηρεσίαν εν εκπαιδευτικώ ή άλλω αναλόγω Ιδρύματι, ηλικίας ουχί κατωτέρας των 30 ετών και ανωτέρας των 55.   Σελ. 189 Πρεβεντόρια 35.Δ.λ.5   708 2)Γραμματεύς-Λογιστής, διορίζεται πτυχιούχος Ανωτάτης Σχολής, ή εν ελλείψει απόφοιτος Γυμνασίου ή Μέσης Εμπορικής Σχολής με τριετή τουλάχιστον ευδόκιμον προϋπηρεσίαν παρά τω Δημοσίω ή Νομικώ Προσώπω Δημοσίου ή Ιδιωτικού Δικαίου, ηλικίας ουχί ανωτέρας των 45 ετών. 3)Διαχειριστής, διορίζεται πτυχιούχος Ανωτάτης Σχολής, ή εν ελλείψει, απόφοιτος Γυμνασίου ή Μέσης Εμπορικής Σχολής με τριετή τουλάχιστον ευδόκιμον προϋπηρεσίαν παρά τω Δημοσίω ή Νομικώ Προσώπω Δημοσίου Δικαίου ή σοβαρά Εταιρεία, ηλικίας ουχί ανωτέρας των 45 ετών. 4)Βοηθός-Λογιστού, διορίζεται απόφοιτος Γυμνασίου ή Μέσης Εμπορικής Σχολής, ηλικίας ουχί ανωτέρας των 30 ετών. 5)Γραφεύς ή Δακτυλογράφος, διορίζεται ο έχων απολυτήριον Γυμνασίου ή Μέσης Εμπορικής Σχολής, ηλικίας ουχί ανωτέρας των 30 ετών. 6)Διδασκάλισσα Τεχνικών, διορίζεται η έχουσα τα προσόντα να διορισθή εις σχολείον Μέσης Εκπαιδεύσεως, ή εν ελλείψει, ούσα απόφοιτος της Οικοκυρικής, Επαγγελματικής και Βιοτεχνικής Σχολής το «Ελληνικό Σπίτι», της Χαρακοπείου Οικοκυρικής Σχολής, ή άλλης ανεγνωρισμένης Οικοκυρικής Σχολής, ηλικίας ουχί ανωτέρας των 35 ετών. 7)Παιδαγωγός, διορίζεται πτυχιούχος Παιδαγωγικής Ακαδημίας ή Διδασκαλείου Νηπιαγωγών, ή εν ελλείψει, απόφοιτος Γυμνασίου έχουσα τριετή ευδόκιμον προϋπηρεσίαν εις παιδικά Ιδρύματα ή Οργανώσεις παιδικής ηλικίας, ηλικίας ουχί ανωτέρας των 35 ετών. 8)Αποθηκάριος, διορίζεται η έχουσα ενδεικτικόν τουλάχιστον 4ης εξαταξίου γυμνασίου ή αντιστοίχου τάξεως Μέσης Εμπορικής Σχολής, ηλικίας ουχί ανωτέρας των 35 ετών. 9)Ιματιοφύλαξ, διορίζεται η έχουσα ενδεικτικόν τουλάχιστον 3ης τάξεως εξαταξίου γυμνασίου ή αντιστοίχου τάξεως Μέσης Εμπορικής Σχολής, ή εν ελλείψει ή έχουσα τουλάχιστον απολυτήριον ΣΤ΄ δημοτικού σχολείου και τριετή ευδόκιμον προϋπηρεσίαν εις παρεμφερές ίδρυμα, ηλικίας ουχί ανωτέρας των 35 ετών. 10)Παιδοκόμος, διορίζεται απόφοιτος τουλάχιστον ΣΤ΄ δημοτικού σχολείου, ηλικίας ουχί ανωτέρας των 35 ετών. 11)Τεχνίτης, διορίζεται ο έχων γνώσεις υδραυλικής, ηλεκτροτεχνικής και ει δυνατόν ξυλουργικής, προτιμωμένου αποφοίτου Πρακτικής Επαγγελματικής Σχολής, ηλικίας ουχί ανωτέρας των 50 ετών. 12)Σωφέρ, διορίζεται ο έχων άδειαν εξασκήσεως επαγγέλματος και τριετή τουλάχιστον ευδόκιμον πρακτικήν εξάσκησιν, ηλικίας ουχί ανωτέρας των 55 ετών.  Σελ. 190 ΙΙ.Επιστημονικού και Νοσηλευτικού υπαλληλικού προσωπικού 1)Διευθυντής-Ιατρός (Ν.Δ. 478 άρθρ. 5 παρ. 2), προσλαμβάνεται, κατόπιν διαγωνισμού, ιατρός έχων τα υπό του Νόμου προβλεπόμενα προσόντα, διατελέσας τουλάχιστον επί διετίαν επιμελητής ή βοηθός Παιδιατρικών ή Φυματιολογικών Κλινικών, ηλικίας ουχί κατωτέρας των 30 ετών και ανωτέρας των 54. 2)Εσωτερικός ιατρός, προσλαμβάνεται, κατόπιν διαγωνισμού, ιατρός έχων τα υπό του Νόμου προβλεπόμενα προσόντα, προτιμωμένων των διατελεσάντων επιμελητών ή βοηθών Παιδιατρικών ή Φυματιολογικών Κλινικών, ηλικίας ουχί ανωτέρας των 50 ετών. 3)Εσωτερικός βοηθός-ιατρός, προσλαμβάνεται ιατρός διατελέσας ως εσωτερικός ή εξωτερικός βοηθός επί έτος τουλάχιστον εις Δημόσια, Δημοτικά ή Κοινοτικά Νοσηλευτικά ιδρύματα, ηλικίας ουχί ανωτέρας των 45 ετών. 4)Εξωτερικός ιατρός, προσλαμβάνεται ιατρός έχων τα υπό του Νόμου απαιτούμενα προσόντα, ανεγνωρισμένου επιστημονικού κύρους, μη υπερβάς το 55ον έτος, προτιμωμένου του διατελέσαντος επιμελητού ή βοηθού Παιδιατρικών ή Φυματιολογικών Κλινικών. Δυνάμει του άρθρ. 11 Ν.Δ. 2592/1953, ως ετροποποιήθη δια του άρθρ. 6 Νόμ. 3301/1955 (τόμ. 34 σελ. 116) αι διατάξεις του Ν.Δ/τος τούτου έχουσιν εφαρμογήν και όσον αφορά τα προσόντα και τον τρόπον προσλήψεως των ιατρών των Πρεβεντορίων. 5)Διευθύντρια-Επισκέπτρια αδελφή (Ν.Δ. 478 άρθρ. 5 παρ. 2), διορίζεται η έχουσα πτυχίον Σχολής επισκεπτριών αδελφών τριετούς φοιτήσεως και τετραετή ευδόκιμον προϋπηρεσίαν εν Νοσηλευτικώ ιδρύματι, ηλικίας ουχί κατωτέρας των 30 ετών και ανωτέρας των 55 ετών. δ)Επισκέπτρια-αδελφή, διορίζεται η έχουσα πτυχίον Σχολής Επισκεπτριών αδελφών τριετούς φοιτήσεως, ηλικίας ουχί ανωτέρας των 35 ετών. 7)Αδελφή Νοσοκόμος τριετούς φοιτήσεως διορίζεται η έχουσα πτυχίον ανωτέρας Σχολής Νοσοκόμων τριετούς φοιτήσεως και διετή ευδόκιμον προϋπηρεσίαν εν Νοσηλευτικώ Ιδρύματι, ηλικίας ουχί ανωτέερας των 35 ετών.   35.Δ.λ.5 Πρεβεντόρια   709 8)Αδελφή Νοσοκόμος μονοετούς φοιτήσεως, διορίζεται η έχουσα πτυχίον Σχολής Νοσοκόμων Μονοετούς φοιτήσεως και διετή ευδόκιμον προϋπηρεσίαν εν Νοσηλευτικώ Ιδρύματι, ηλικίας ουχί ανωτέρας των 35 ετών. 9)Αδελφή-Νοσοκόμος πρακτικής εξασκήσεως διορίζεται η έχουσα ενδεικτικόν τουλάχιστον ΣΤ΄ Δημοτικού Σχολείου και πενταετή τουλάχιστον ευδόκιμον προϋπηρεσίαν εις Δημόσια, Δημοτικά ή έτερα Δημοσίου ή ιδιωτικού Δικαίου Νοσηλευτικά Ιδρύματα, ηλικίας ουχί ανωτέρας των 35 ετών. ΙΙΙ.Του Υπηρετικού και Εργατικού Προσωπικού. 1)Μαγείρισσα διορίζεται η έχουσα τουλάχιστον διετή ευδόκιμον προϋπηρεσίαν εις Νοσοκομείον ή ιδιωτικήν Κλινικήν ή Εστιατόριον και γνωρίζουσα γραφήν και ανάγνωσιν, ηλικίας ουχί ανωτέρας των 50 ετών. 2)Βοηθός Μαγειρίσσης, διορίζεται η γνωρίζουσα γραφήν και ανάγνωσιν, ηλικίας ουχί ανωτέρας των 40 ετών. 3)Τραπεζοκόμος, διορίζεται η γνωρίζουσα γραφήν και ανάγνωσιν, ηλικίας μέχρι 40 ετών. 4)Ράπτρια, διορίζεται η γνωρίζουσα αποδεδειγμένως την ραπτικήν τέχνην, γραφήν και ανάγνωσιν, ηλικίας ουχί ανωτέρας των 50 ετών. 5)Θυρωρός, διορίζεται ο έχων ενδεικτικόν Δημοτικού Σχολείου, ηλικίας ουχί ανωτέρας των 55 ετών. 6)Νυκτοφύλαξ, διορίζεται ο γνωρίζων γραφήν και ανάγνωσιν, ηλικίας ουχί ανωτέρας των 55 ετών. 7)Κηπουρός, διορίζεται ο κατέχων αποδεδειγμένως την κηπουρικήν τέχνην και γνωρίζων γραφήν και ανάγνωσιν, ηλικίας ουχί ανωτέρας των 50 ετών. 8)Πλύντρια, διορίζεται η γνωρίζουσα γραφήν και ανάγνωσιν, ηλικίας ουχί ανωτέρας των 50 ετών. 9)Καθαρίστρια, διορίζεται η μη υπερβάσα το 50όν έτος της ηλικίας της. Άρθρ.4.-1.Ίνα διορισθή τις εις κενήν θέσιν του Πρεβεντορίου δέον να προσκομίση τα κάτωθι δικαιολογητικά: 1)Αίτησιν. 2)Τίτλον Σπουδών, δι’ ου να εμφαίνεται ότι κέκτηται τα υπό του παρόντος προβλεπόμενα τυπικά προσόντα. 3)Πιστοποιητικόν Ελληνικής ιθαγενείας Δήμου ή Κοινότητος. 4)Αντίγραφον Δελτίου Ποινικής καταστάσεως. 5)Πιστοποιητικόν Εισαγγελίας περί μη διώξεως του αιτούντος. 6)Πιστοποιητικόν υγείας, βεβαιουμένης δια πλήρους ιατρικής εξετάσεως υπό ιατρών Δημοσίου ή Δημοσίου Δικαίου Ιδρύματος. 7)Πιστοποιητικόν Αστυνομικής Αρχής περί της Νομιμοφροσύνης του αιτούντος. Τρόπος διορισμού του Ιατρικού Προσωπικού Άρθρ.5.-1.Προς πλήρωσιν των εκάστοτε κενουμένων θέσεων των εσωτερικών ιατρών, το Δ.Σ. του Πρεβεντορίου, κατόπιν αποφάσεως του Υπουργού Κοιν. Προνοίας, εκδιδομένης μετά σύμφωνον γνώμην του Συμβουλίου Προστασίας Μητρότητος και Παιδικής ηλικίας, δια προκηρύξεώς του καλεί τους ενδιαφερομένους, όπως εντός προθεσμίας μηνός υποβάλωσιν αίτησιν, μετά των προβλεπομένων υπό του παρόντος δικαιολογητικών. 2.Δι’ αποφάσεων του Υπουργού Κοιν. Προνοίας, εκδιδομένων εκάστοτε προτάσει του Συμβουλίου Προστασίας Μητρότητος και Παιδικών ηλικιών, συγκροτείται τριμελής εξεταστική Επιτροπή αποτελουμένη εξ ενός Υγιεινολόγου, ενός φυματιολόγου και ενός Παιδιάτρου. Εν τη αποφάσει ορίζεται και ο τόπος διενεργείας διαγωνισμού. 3.Μετά την παρέλευσιν της δια την υποβολήν των αιτήσεων προθεσμίας, το Διοικ. Συμβούλιον αποστέλλει τους φακέλλους των υποψηφίων εις την εξεταστικήν Επιτροπήν, ήτις μετ’ έλεγχον των στοιχείων υποβάλλει τους υποψηφίους εις γραπτήν και προφορικήν εξέτασιν επί των κάτωθι θεμάτων: 1)Παιδική υγιεινή και Προστασία. 2)Φυματιολογία. 3)Νοσήματα θρέψεως και 4)Πρόληψις και θεραπεία λοιμωδών Νόσων. 4.Η Επιτροπή υποχρεούται όπως εντός δεκαημέρου από της εξετάσεως, εκδώση τα αποτελέσματα, καταρτίζουσα πίνακα κατά σειράν επιτυχίας, ισχύοντα επί μίαν διετίαν. 5.Το Δ.Σ. υποχρεούται δι’ αποφάσεώς του να διορίση τους επιτυχόντας κατά σειράν, την απόφασίν του δε ταύτην γνωστοποιεί εις το Υπουργείον Κοιν. Προνοίας δια την έκδοσιν της πράξεως του διορισμού. ΙΙ.Προκειμένου να γίνη πλήρωσις κενής θέσεως εξωτερικού ιατρού το Δ.Σ. καλεί δια σχετικής προκηρύξεως τους ενδιαφερομένους όπως εντός προθεσμίας μηνός υποβάλωσιν αίτησιν περί καταλήψεως της θέσεως. Μετά την παρέλευσιν της δια την υποβολήν των αιτήσεων προθεσμίας, το Δ.Σ. υποβάλλει τάυτας εις το παρά τω Υπουργείω Κοιν. Προνοίας Συμβούλιον Προστασίας Μητρότητος και Παιδικής Ηλικίας. Το Συμβούλιον ελέγχει τους τίτλους και την εν γένει Επιστημονικήν σταδιοδρομίαν και προσωπικότητα των υποψηφίων καταρτίζον πίνακα μέχρι τριών υποψηφίων των κατά την κρίσιν αυτού ικανών και καταλλήλων να διορισθώσιν, ισχύοντα επί μίαν διετίαν. Το Δ.Σ. του Πρεβεντορίου υποχρεούται να προβή δι’ αποφάσεώς του εις τον διορισμόν ενός εκ των εν τω πίνακι αναφερομένων, την απόφασίν του δε ταύτην γνωστοποιεί και εις το Υπουργείον Κοιν. Προνοίας δια την έκδοσιν της πράξεως του διορισμού.  Σελ. 191 Πρεβεντόρια 35.Δ.λ.5   710 ΙΙΙ.Πάσα προκήρυξις του Δ.Σ. δια την πλήρωσιν κενών θέσεων τοιχοκολλάται εις τον οικείον χώρον δημοσιεύσεων του Ιδρύματος, προκειμένου δε περί πληρώσεως θέσεων ιατρικού προσωπικού δημοσιεύεται και εις μίαν τουλάχιστον τοπικήν ή της Πρωτευούσης ημερησίαν εφημερίδα, κοινοποιείται εις το Υπουργείον Κοιν. Προνοίας, τον Πανελλήνιον Ιατρικόν Σύλλογον και τον Ιατρικόν Σύλλογον του Νομού της έδρας του Πρεβεντορίου. IV.Εν περιπτώσει ματαιώσεως του διαγωνισμού λόγω αποτυχίας ή και αποκλεισμού πάντων των διαγωνιζομένων, προκηρύσσεται αμέσως νέος διαγωνισμός. Ανανέωσις θητείας Άρθρ.6.-Ι.Ανανέωσις της θητείας του ιατρικού προσωπικού επιτρέπεται μόνον δι’ αποφάσεως του Υπουργού Κοιν. Προνοίας μετά σύμφωνον γνώμην του Συμβουλίου Προστασίας Μητρότητος και Παιδικής ηλικίας και κατόπιν ητιολογημένης προτάσεως του Δ.Σ. του Πρεβεντορίου. Δια την ανανέωσιν της θητείας απαραίτητος προϋπόθεσις είναι η κατά το διάστημα της θητείας ευδόκιμος και αποδοτική υπηρεσία του ιατρικού προσωπικού. ΙΙ.Η αίτησις ανανεώσεως της θητείας υποβάλλεται τρεις μήνας προ της λήξεως της θητείας προς το Δ. Συμβούλιον του Πρεβεντορίου. Το Δ. Συμβούλιον, εντός 10ημέρου από της υποβολής της αιτήσεως, υποβάλλει ταύτην, μετά ητιολογημένης προτάσεως εις το παρά τω Υπουργείω Κοιν. Προνοίας Συμβούλιον Προστασίας Μητρότητος και Παιδικής ηλικίας. Το Συμβούλιον υποχρεούται εντός 10ημέρου από της λήψεως να εκδώση απόφασιν αποδοχής ή μη της αιτήσεως ανανεώσεως της θητείας. Εν περιπτώσει, απορρίψεως της αιτήσεως, η πλήρωσις της θέσεως γίνεται συμφώνως προς τα υπό του παρόντος Β.Δ/τος οριζόμενα. Πειθαρχικαί Διατάξεις Άρθρ.7.-Ι.Υπάλληλοι του Πρεβεντορίου εκ δόλου ή αμελείας καταστάντες υπαίτιοι παραβάσεως των αφορώντων το Πρεβεντόριον Κανονισμών ως και των διαταγών των προϊσταμένων των ή επιδεικνύοντες ραθυμίαν ή κουφότητα εν τη εκτελέσει της υπηρεσίας, υποπίπτουν εις Πειθαρχικόν παράπτωμα συνεπαγόμενον την επιβολήν μιας των εν τη επομένη παραγράφω ποινών. ΙΙ.α.Εις το προσωπικόν επιβαλλόμεναι ποιναί είναι: α)Προφορική επίπληξις. β)Έγγραφος επίπληξις. γ)Πρόστιμον μέχρι του 1/2 των μηνιαίων αποδοχών. δ)Προσωρινή απόλυσις μέχρι τριών μηνών. ε)Οριστική απόλυσις.  Σελ. 192 ΙΙΙ.Πάσα πειθαρχική ποινή επιβάλλεται μετά προηγουμένην κλήσιν εις έγγραφον απολογίαν του υπό κατηγορίαν υπαλλήλου, τάσσουσαν προθεσμίαν απολογίας τουλάχιστον τριών ημερών και επιδιδομένην τω εγκαλουμένω βάσει εγγράφου αποδεικτικού παραλαβής. Ο εγκαλούμενος, δικαιούται προ της απολογίας του να λάβη γνώσιν των κατ’ αυτού υπαρχόντων στοιχείων ως και της τυχόν σχηματισθείσης δικογραφίας. IV.Αι πειθαρχικαί ποιναί επιβάλλονται ανεξαρτήτως προς την ποινικήν δίωξιν ην τυχόν συνεπάγεται το παράπτωμα του υπαλλήλου. Άρθρ.8.-1.Την πειθαρχικήν εξουσίαν ασκούσι, ο Υπουργός Κοιν. Προνοίας, το Δ.Σ. του Πρεβεντορίου, ο Πρόεδρος του Δ.Σ. και ο Διευθυντής του Πρεβεντορίου. 2.Ο Υπουργός Κοιν. Προνοίας ασκεί πειθαρχικήν εξουσίαν κατά πρώτον και τελευταίον βαθμόν επί όλου του προσωπικού του Πρεβεντορίου, κατ’ έφεσιν δε επί των υπό του Διοικητικού Συμβουλίου τιμωρηθέντων δι’ οριστικής απολύσεως. Η έφεσις ασκείται εντός τριάκοντα ημερών από της κοινοποιήσεως εις τον τιμωρηθέντα της πειθαρχικής αποφάσεως. 3.Το Δ. Συμβούλιον ασκεί πειθαρχικήν εξουσίαν κατά πρώτον μεν βαθμόν επί όλου του Προσωπικού του Πρεβεντορίου, κατ’ έφεσιν δε επί των τιμωρηθέντων υπό του Προέδρου του Δ. Συμβουλίου και του Διευθυντού του ιδρύματος. 4.Ο Πρόεδρος του Δ.Σ. του Πρεβεντορίου και ο Διευθυντής επιβάλλουσι, επί όλου του προσωπικού, εκτός του ιατρικού τοιούτου, προφορικήν έγγραφον επίπληξιν και πρόστιμον μέχρι του δεκάτου των μηνιαίων αποδοχών. 5.Κατά της πειθαρχικής αποφάσεως του Προέδρου του Δ.Σ. του Πρεβεντορίου και του Διευθυντού, επιτρέπεται εις τον τιμωρηθέντα υπάλληλον όπως εντός προθεσμίας οκτώ ημερών ασκήση έφεσιν ενώπιον του Δ.Σ. του Πρεβεντορίου, όπερ εν τη κρίσει του και αποφάσει του επί της επιβληθείσης ποινής δύναται να επιμείνη ή να μειώση ή να απαλλάξη τούτον. Η Έφεσις και η προς άσκησιν ταύτης προθεσμία αναστέλλουσι την εκτέλεσιν της αποφάσεως.   35.Δ.λ.5 Πρεβεντόρια   711 6.Το πρόστιμον παρακρατείται εκ των πρώτων μετά την κατάγνωσιν της ποινής καθισταμένων απαιτητών αποδοχών του υπαλλήλου. Το λόγω προστίμου παρακρατουμένου εκ των μηνιαίων αποδοχών ποσόν δεν δύναται να υπερβαίνη το 1/4 τούτων, εισπράττεται δε δια γραμματίου εισπράξεως ως έσοδον του Πρεβεντορίου. Άδειαι Άρθρ.9.Ι.Το Δ.Σ. του Πρεβεντορίου δύναται να χορηγή εις τους τακτικούς υπαλλήλους μέχρι 20 ημερών κανονικάς και μέχρι 30 ημερών αναρρωτικάς αδείας, μετ’ αποδοχών, εφ’ όσον έχουν διετή υπηρεσίαν και μέχρι 10 ημερών κανονικάς και μέχρι 30 ημερών αναρρωτικάς, άνευ αποδοχών, εφ’ όσον έχουν εξάμηνον και πλέον υπηρεσίαν. ΙΙ.Η αναρρωτική άδεια χορηγείται υπό του Δ. Συμβουλίου επί τη βάσει ητιολογημένης εγγράφου γνωματεύσεως του ιατρού του ιδρύματος. ΙΙΙ.Αι κανονικαί άδειαι μετά ή άνευ αποδοχών, χορηγούνται εφ’ όσον δεν παρακωλύεται η διεξαγωγή της υπηρεσίας εκ της απουσίας του υπαλλήλου. Διορισμός-απόλυσις Άρθρ.10.-1.Το προσωπικόν του Πρεβεντορίου εν γένει, διορίζεται και απολύεται δι’ αποφάσεων του Διοικητικού Συμβουλίου του ιδρύματος, υποκειμένων εις την έγκρισιν του Υπουργού Κοιν. Προνοίας, τηρουμένης της διαδικασίας του Α. Νόμου 2051/1939 (ΦΕΚ 462/30.10.39, τεύχος Α΄). Της διαδικασίας ταύτης εξαιρείται εκ του υπηρετικού και εργατικού προσωπικού, η μαγείρισσα, η βοηθός μαγειρίσσης, η πλύντρια και καθαρίστρια, των οποίων οι διορισμοί και απολύσεις ενεργούνται υπό του Δ. Συμβουλίου και αναγγέλλονται υποχρεωτικώς εις το Υπουργείον Κοιν. Προνοίας. Άρθρ.11.-Ουδείς διορίζεται εις θέσιν δι’ ην δεν κέκτηται τα υπό του παρόντος Β.Δ/τος οριζόμενα προσόντα. Γενικαί Διατάξεις Άρθρ.12.-1.Δεν επιτρέπεται ανάληψις υπηρεσίας υπό του υπαλλήλου, ουδέ καταβολή μισθού, εάν το έγγραφον της κοινοποιήσεως του διορισμού δεν μνημονεύη 1)την διορίζουσαν αρχήν, 2)δια τας αποφάσεις του Δ.Σ. τας υποκειμένας εις έγκρισιν, τον αριθμόν και την χρονολογίαν του φύλλου της Εφημερίδος της Κυβερνήσεως, 3)το ονοματεπώνυμον και το όνομα πατρός του διοριζομένου και 4)την θέσιν εις ην διορίζεται, τον μισθόν, ως και πάντα περιλαμβανόμενον εν τη πράξει ειδικόν προσδιορισμόν. Ο διορισθείς υπάλληλος εις το Πρεβεντόριον υποχρεούται εντός πέντε ημερών από της κοινοποιήσεως του διορισμού του να αναλάβη υπηρεσίαν, άλλως θεωρείται ότι δεν αποδέχεται τούτον και απολύεται. 2.Η μισθοδοσία του προσωπικού του Πρεβεντορίου άρχεται από της επομένης της εγκαταστάσεώς των, εις την προβλεπομένην υπό του εσωτερικού Κανονισμού θέσιν, καταβάλλεται δε ανά 15θήμερον και εις το τέλος εκάστου 15θημέρου. 3.Εις το τακτικόν προσωπικόν των Πρεβεντορίων δύναται να παρέχεται, δι’ αποφάσεων των Δ. Συμβουλίων, ο μισθός ενός μηνός επί ταις εορταίς των Χριστουγέννων και μισθός ενός Δεκαπενθημέρου επί ταις εορταίς του Πάσχα, εφ’ όσον υφίσταται οικονομική δυνατότης εκ μέρους των Πρεβεντορίων. 4.Κρατήσεις επί των αποδοχών του εν γένει προσωπικού γίνονται κανονικώς, βάσει των εν ισχύϊ σχετικών διατάξεων, καθ’ ο ποσοστόν ορίζεται να βαρύνουσι τους υποχρέους. 5.Το Δ. Συμβούλιον του Πρεβεντορίου δύναται δι’ αποφάσεώς του ν’ αναθέτη εις υπάλληλον του Πρεβεντορίου την άσκησιν και ετέρων καθηκόντων εκτός των της κυρίας θέσεώς του τοιούτων. 6.Η θέσις του υπαλλήλου του Πρεβεντορίου είναι ασυμβίβαστος προς οιανδήποτε άλλην Δημοσίου, Δημοσίου Δικαίου ή ιδιωτικού υπαλλήλου. 7.Συνταξιούχος δεν προσλαμβάνεται ως υπάλληλος του Πρεβεντορίου. Εξαιρετικώς εις την θέσιν του Διευθυντού και εξωτερικού ιατρού δύναται να προσληφθή τηρουμένων πάντοτε των διατυπώσεων περί διορισμού των προβλεπομένων υπό του παρόντος Β.Δ/τος και συνταξιούχος ηλικίας ουχί ανωτέρας των 60 ετών. 8.Υπάλληλος του Πρεβεντορίου άμα τη συμπληρώσει του 65ου έτους της ηλικίας του δια τους άνδρας και του 60ού δια τας γυναίκας, βεβαιουμένης δια Ληξιαρχικής Πράξεως γεννήσεως, απολύεται της υπηρεσίας, δικαιούμενος της υπό των κειμένων διατάξεων οριζομένης αποζημιώσεως. 9.Ανανέωσις της θητείας του επί συμβάσει ιατρικού προσωπικού δεν γίνεται άμα τη συμπληρώσει του 65 έτους της ηλικίας. 10.Ουδείς διορίζεται υπάλληλος του Πρεβεντορίου εάν δεν έχη συμπληρώσει το 21ον έτος της ηλικίας του. 11.Το προσωπικόν του Πρεβεντορίου, δια του εσωτερικού Κανονισμού, διακρίνεται εις εσωτερικόν και εξωτερικόν. 12.Το εσωτερικόν προσωπικόν δικαιούται  δωρεάν τροφής και κατοικίας, ενώ εκ του εξωτερικού δικαιούνται μεσημβρινής τροφής,  καταβάλλοντες   το  αντίτιμον,   μόνον   όσοι   λόγω         Σελ. 193 Πρεβεντόρια 35.Δ.λ.5   712 υπηρεσιακής ανάγκης εκτιμωμένης υπό του Διοικητικού Συμβουλίου είναι ηναγκασμένοι να παρατείνωσιν την εργασίαν των πέραν της μεσημβρίας. 13.Εντός τριμήνου από της δημοσιεύσεως του παρόντος, τα εν λειτουργία Πρεβεντόρια υποχρεούνται να συντάξωσι τον υπό του Νόμ. 478/47 προβλεπόμενον εσωτερικόν Κανονισμόν λειτουργίας. Άρθρ.13.-Κατά την πρώτην εφαρμογήν του παρόντος, τας υπό του εσωτερικού Κανονισμού των εν λειτουργία Πρεβεντορίων προβλεπομένας θέσεις εν γένει, καταλαμβάνουσιν οι ήδη υπηρετούντες, δι’ αποφάσεως του Διοικητικού Συμβουλίου, εγκρινομένης υπό του Υπουργού Κοιν. Προνοίας μετά σύμφωνον γνώμην του Συμβουλίου Προστασίας Μητρότητος και Παιδικής ηλικίας, εφ’ όσον κέκτηνται τα υπό του παρόντος προβλεπόμενα προσόντα. «Οι κατά την διαδικασίαν της προηγουμένης παραγράφου καταλαμβάνοντες τας θέσεις των Πρεβεντορίων ή και οι εις ταύτας διοριζόμενοι εκ των υπηρετούντων, θεωρούνται ως έχοντες την νόμιμον ηλικίαν εφ’ όσον είχον ταύτην κατά την ημέραν της οπωσδήποτε προσλήψεως αυτών εις το Ίδρυμα». Η εντός « » δευτέρα πρότασις προσετέθη εις το άρθρ. 13 δια του άρθρου μόνου του Β.Δ. της 26 Ιουλ./11 Αυγ. 1955 «περί προσθήκης μεταβατικής διατάξεως εις το από 14-8-51 Β.Δ/μα «περί του προσωπικού των Πρεβεντορίων». Άρθρ.14.-Παράβασις των διατάξεων του παρόντος συνεπάγεται καταλογισμόν εις τον υπεύθυνον της δαπάνης εις ην υπεβλήθη το ίδρυμα εκ της παραλείψεως ή αντικανονικής ή παρανόμου ενεργείας του, βεβαιούται δε αύτη ως έσοδον του οικείου ιδρύματος, συμφώνως προς τας διατάξεις του Α.Ν. 1773/42, ως ούτος ετροποποιήθη υπό του Α.Ν. 509/43 και εισπράττεται κατά τας διατάξεις του Νόμου περί Δημοσίων εσόδων. Άρθρ.15.-Πάσα περί Προσωπικού Πρεβεντορίων διάταξις αντικειμένη εις το παρόν Β.Δ/μα καταργείται. Εις τον αυτόν επί της Κοινωνικής Προνοίας Υπουργόν, ανατίθεμεν την δημοσίευσιν και εκτέλεσιν του παρόντος.         Σελ. 194